Hindi News

Local

Rajasthan

Jaipur

Jaipur Coronavirus Outbreak Live | Corona Virus Cases In Rajasthan Jaipur Jodhpur Kota Udaipur Ajmer Alwar Sikar (COVID 19) Cases Death Toll Latest News And Updates

भीलवाड़ा-झुंझुनूं सबसे संवेदनशील: 4 दिन में 11 लाख लोगों की स्क्रीनिंग, 2400 संदिग्ध मिले

6 महीने पहले



कॉपी लिंक

भीलवाड़ा में 3 डॉक्टरों समेत 20 के मेडिकल स्टाफ ने खुद आगे आकर सबसे क्रिटिकल वार्ड का जिम्मा संभाला। संक्रमित मरीज रोते हैं तो डॉक्टर और मेडिकल स्टाफ उन्हें गानों से बहलाता है।

राजस्थान के 4 डॉक्टरों ने मलेरिया की दवा से कोरोना को हराया, आईसीएमआर ने भी उसे स्वीकारा

अच्छी खबर ये है कि भीलवाड़ा में पिछले 24 घंटे में कोई नया मरीज नहीं मिला

जयपुर/भीलवाड़ा. प्रदेश में भीलवाड़ा और झुुंझुनूं कोरोना के सबसे संवेदनशील केंद्र बन गए हैं। वजह- यहां 4 दिन में ही 18 कोरोना पॉजिटिव मिल चुके हैं। दोनों शहरों में अब तक करीब 11 लाख लोगों की स्क्रीनिंग हो चुकी है। इनमें 43 हाईरिस्क पर हैं, जबकि करीब ढाई हजार संदिग्ध हैं। इन शहरों से सोमवार को एक सुखद और एक चिंताजनक खबर सामने आई है। अच्छी खबर ये कि पिछले 24 घंटे में यहां कोई नया मरीज नहीं मिला। लेकिन चिंता ये है कि भीलवाड़ा के जिस हॉस्पिटल से डॉक्टर्स और नर्सिंग स्टाफ में कोराेना फैला था, उनके संपर्क में 500 ऐसे लोग भी आए थे, जिनमें 461 लोग राजस्थान के 13 जिलों के और 39 लोग चार अन्य राज्यों के थे। इन्हें भी संदिग्ध माना गया है, लेकिन इनमें से अभी तक किसी की जांच नहीं हुई है।





भीलवाड़ा के कलेक्टर राजेंद्र भट्‌ट ने बताया कि जिन जिलों के ये लोग थे, वहां के कलेक्टरों से बात करके इनकी सूचियां भिजवा दी गई हैं। उनसे इन सभी की स्क्रीनिंग कराने को कहा गया है। झुंझुनूं में ऐहतियात के तौर पर प्रशासन ने संदिग्धों को रखने की व्यवस्था बदल दी है। अब कोरोना संदिग्धों को आइसोलेशन के दौरान साथ नहीं रखा जाएगा। ये बदलाव इसलिए किया गया है क्योंकि कोरोना की रिपोर्ट 24 घंटे बाद आ रही है। पूरे जिले से ऐसे लोगों की सूचनाएं मिल रही हैं, जो विदेशों से चुपचाप आकर रह रहे हैं। सोमवार को जिले के 200 लोगों को होम आइसोलेशन में रखा गया है।





हाईकोर्ट का निर्देश- राज्य सरकार लॉकडाउन का सख्ती से पालन करवाए

राजस्थान में हाईकोर्ट की जयपुर बेंच ने मंगलवार को कोरोना संक्रमण को फैलने से रोकने के लिए सरकार से लॉकडाउन या अन्य निर्देशों का सख्ती से पालन कराने का आदेश दिया है। कोर्ट ने इस मामले पर स्वत: संज्ञान लेते हुए सरकार से कहा है कि संक्रमण की स्थिति का रोजाना रिव्यू करें। वहीं, राज्य के चिकित्सा मंत्री रघु शर्मा ने बताया कि कोरोना संक्रमण से जुड़ी गतिविधियों पर नजर रखने के लिए नौ आईएएस की टीम बनाई है। भीलवाड़ा के ग्रामीण और शहरी क्षेत्रों में 18 से 24 मार्च तक करीब 70 हजार परिवारों का सर्वे किया गया। इसमें 3 लाख 50 व्यक्तियों की स्क्रीनिंग भी की। यहां जो 13 केस पॉजीटिव आए हैं, उन्हें आइसोलेशन में रखा गया है।





कोरोना से प्रभावित सबसे अधिक देशों में से एक ईरान से बुधवार को दो विशेष विमान में 277 भारतीय नागरिकों को जोधपुर लाया जाएगा। ये सभी कोरोना निगेटिव बताए जा रहे हैं और इन्हें जोधपुर में भारतीय सेना की तरफ से तैयार विशेष कोरेंटाइन सेंटर में रखा जाएगा। इससे पहले जैसलमेर के वेलनेस सेंटर में ईरान से लाए गए 484 भारतीय नागरिकों को कोरेंटाइन कर रखा गया है।

झुझुनूं : 1.14 लाख का सर्वे

सर्वे: 20 हजार 559 घरों के 1.14 लाख लोगों का

कुल संदिग्ध: 61

इटली के लोगों का आइसोलेशन : 117

कुल सैंपल लिए 61 में से अब तक कुल पाॅजीटिव: 4

कुल नेगेटिव: 43

सैंपल जांच रिपोर्ट आनी शेष: 14





भीलवाड़ा: 5392 होम आइसोलेट हैं

सर्वे : 69785 घरों में 3.49 लाख लोगों का

कुल संदिग्ध : 2348

होम आइसोलेशन : 5392

अस्पतालों में स्क्रीनिंग : 9547 लोगों की। इनमें सर्दी, जुकाम के 374 मरीजाें का उपचार हुआ।

क्वारेंटाइन : 144 संदिग्धाें काे भर्ती किया





लॉकडाउन का सख्ती से पालन हो: हाईकोर्ट

राजस्थान में हाईकोर्ट की जयपुर बेंच ने मंगलवार को कोरोना संक्रमण को फैलने से रोकने के लिए सरकार से लॉकडाउन या अन्य निर्देशों का सख्ती से पालन कराने का आदेश दिया है। कोर्ट ने इस मामले पर स्वत: संज्ञान लिया है। इसके साथ ही सरकार से संक्रमण की स्थिति का रोजाना रिव्यू करने के निर्देश भी दिए हैं। वहीं, राज्य के चिकित्सा मंत्री रघु शर्मा ने बताया कि कोरोना संक्रमण से जुड़ी गतिविधियों पर नजर रखने के लिए नौ आईएएस की टीम बनाई गई है।





ईरान से 277 भारतीय कल जोधपुर लाए जाएंगे

कोरोना से प्रभावित सबसे अधिक देशों में से एक ईरान से बुधवार को दो विशेष विमान में 277 भारतीय नागरिकों को जोधपुर लाया जाएगा। ये सभी कोरोना निगेटिव बताए जा रहे हैं और इन्हें जोधपुर में भारतीय सेना की तरफ से तैयार विशेष क्वारैंटाइन सेंटर में रखा जाएगा। इससे पहले जैसलमेर के वेलनेस सेंटर में ईरान से लाए गए 484 भारतीय नागरिकों को कोरेंटाइन कर रखा गया है।





भीलवाड़ा; जिस आइसोलेशन वार्ड में 13 पॉजिटिव भर्ती, वहां से ग्राउंड रिपोर्ट

कोरोनाजोन बन चुके भीलवाड़ा पर आज पूरे देश की नजर है। लोग घरों में कैद हैं। सड़कें सुनसान पड़ी हैं। अब तक 14 लोग पॉजिटिव मिल चुके हैं। इन्हें जिस आइसोलेशन वार्ड में रखा गया है। ऐसे में ये देश का सबसे संवेदनशील वार्ड बन चुका है। भास्कर बता रहा है कि यहां भर्ती संक्रमित लोग किस पीड़ा में हैं और इनके इलाज में लगे तीन डॉक्टरों समेत 23 लोग किस तरह का संघर्ष कर रहे हैं...





3 डॉक्टरों समेत 20 के स्टाफ ने खुद आगे आकर सबसे क्रिटिकल वार्ड का जिम्मा संभाला

एमजी हाॅस्पिटल के क्रिटिकल वार्ड में 3 डाॅक्टर, 13 नर्सिंगकर्मी, सात वार्ड ब्वॉय और सफाईकर्मी माेर्चा संभाले हैं। इनके जज्बे को सलाम है क्योंकि इन्होंने खुद सबसे क्रिटिकल वार्ड में काम कराने के लिए नाम लिखाया। इन्हें लीड कर रहे हैं एमजी हाॅस्पिटल के अधीक्षक डाॅ. अरुण गाैड़। वार्ड में कुल 13 कोरोना पॉजिटिव भर्ती हैं। पाॅजिटिव केस की संख्या बढ़ने के कारण आइसोलेशन वार्ड में भर्ती एक-दाे तो मरीज बार-बार राेने लगते हैं। नर्सिंग स्टाफ और डाॅक्टर्स उन्हें खुद खाना खिलाते हैं। मरीजाें में निगेटिविटी नहीं फैले इसलिए यहां काम करने वाले डाॅक्टर्स और नर्सिंग स्टाफ उन्हें गाने भी सुनाते हैं। उनकाे गाना गाता देख मरीज भी एक-दूसरे काे पसंदीदा गाने सुनाते हैं। गानों के बाद शुरू हाेता है चुटकलाें का दाैर। जब चुटकलें चलते हैं ताे पूरा वार्ड ठहाकाें से गूंज उठता है। स्टाफ और मरीज एक-दूसराें काे जीवन के सबसे सुखद संस्मरण भी सुनाते हैं।





झुंझुनूं में भी अब होगा पूरे जिले का सर्वे, 200 कमरों का विशेष आइसोलेशन अस्पताल बनाया

शहर में चौथा कोरोना पॉजीटिव मिलने के बाद जिला प्रशासन ने रानी सती मंदिर में 200 कमरों में विशेष आइसाेलेशन अस्पताल बना दिया है। इसमें कोरोना संदिग्धों को शिफ्ट किया गया है। कोरोना पॉजीटिव युवक को रविवार देर रात ही एंबुलेंस से एसएमएस के लिए रैफर कर दिया गया।





आईसीएमआर ने राजस्थान के डॉक्टरों की कोशिशों पर मुहर लगाई

कोरोना को हराने वाले राजस्थान के दवा के कॉम्बिनेशन को अब इंडियन काउंसिल ऑफ मेडिकल रिसर्च (आईसीएमआर) ने भी मुहर लगा दी है। एसएमएस के 4 डॉक्टरों ने मलेरिया, एचआईवी और स्वाइन फ्लू की दवा से इटली की कोरोना पीड़ित महिला समेत तीन मरीजों को ठीक कर दिया था। चिंताजनक बात ये है कि केन्द्र की (कोविड-19) के लिए गठित नेशनल टास्क फोर्स ने एसएमएस अस्पताल के हमारे डॉक्टरों को कोर टीम में शामिल तक नहीं किया।